**Llywodraethiant**

**Cwmni y Ganolfan Dysgu Cymraeg Genedlaethol**

Cwmni Cyfyngedig dan warant a heb gyfalaf cyfrannau yw’r Ganolfan Dysgu Cymraeg Genedlaethol. Unig aelod y cwmni o dan y Memorandwm Cymdeithasu yw Prifysgol Cymru Y Drindod Dewi Sant. Er mwyn sefydlu a rhedeg cwmni cyfyngedig dan warant penodwyd Bwrdd Cyfarwyddwyr. Cyfarwyddwyr y cwmni yw’r Hybarch Randolph Thomas, Eifion Griffiths a Maria Stedman.

Bydd agweddau cyfansoddiadol a chorfforaethol y Ganolfan Genedlaethol yn gyfrifoldeb i Fwrdd Cyfarwyddwyr Cwmni y Ganolfan.

**Bwrdd Ymgynghorol Cwmni y Ganolfan Dysgu Cymraeg Genedlaethol**

Mae Erthyglau Cymdeithasu y Ganolfan Dysgu Cymraeg Genedlaethol yn egluro y bydd y Cyfarwyddwyr yn penodi Bwrdd Ymgynghorol.

Swyddogaeth Bwrdd Ymgynghorol y Ganolfan Genedlaethol o dan yr Erthyglau Cymdeithasu yw sicrhau bod y Ganolfan:

* yn cyflawni ei hamcanion strategol o ran maes Cymraeg i Oedolion drwy weddnewid y ddarpariaeth i ddysgwyr;
* yn cyflenwi gwasanaethau i’r sector Dysgu Cymraeg yn unol â’r weledigaeth a’r blaenoriaethau a gyflwynwyd yn y cais llwyddiannus i Lywodraeth Cymru;
* yn cytuno ar dargedau cenedlaethol ar gyfer y maes.

Aelodau’r Bwrdd yw: Rheon Tomos, Owain Griffiths, Tim Hartley, Jonathan Morris, Huw Dylan Owen, Nia Parry, Helen Williams a Sharon Warren.

**Pwyllgor Craffu Llywodraeth Cymru**

Yn ogystal â derbyn cyngor gan y Bwrdd Ymgynghorol, fe fydd y Ganolfan Dysgu Cymraeg Genedlaethol yn atebol i Lywodraeth Cymru. Bydd gwaith y Ganolfan Genedlaethol yn cael ei archwilio gan Bwyllgor Craffu annibynnol a sefydlwyd gan y Llywodraeth.

Rȏl y Pwyllgor fydd craffu ar waith y Ganolfan ar ran Llywodraeth Cymru a chynghori Llywodraeth Cymru ar faterion megis gwerth am arian a sut y mae’r Ganolfan yn ymateb i bolisïau Llywodraeth Cymru.